सिमन्स ने 37 गेंदें उप्पर पंञ चौकें दी मदद कन्नै शानदार 44 रन बनाए। ओह् 15 में ओवर इच प्रज्ञान ओझा दी गेंद उप्पर इरफान गी कैच थमाई बैठे। ब उसलै तक्कर मती देर होई चुकी ही ते वेस्टइंडीज़ लक्ष्य दे कोल पुज्जी गेआ हा। सिमन्स दे आउट होने परैंत बल्लेबाजी करन आये शिवनारायण चंदरपाल ने ब्रावो दा रज्जियै साथ दित्ता ते खीर तक्कर आउट निं होए। इस दरान इक छोर उप्पर खड़ौते दे ब्रावो लगातार रन बनांदे रेह् ते टीम लेई विजयी छक्का लाया।